title: Kommissionens gennemførelsesforordning (EU) 2016/225 af 17. februar 2016 om fastsættelse af den maksimale produktmængde pr. medlemsstat og af perioden for indgivelse af ansøgninger om ekstraordinær støtte til privat oplagring af resterende uudnyttede mængder af visse oste, der er omfattet af Kommissionens delegerede forordning (EU) 2015/1852

text:
               18.2.2016

               DA

               Den Europæiske Unions Tidende

               L 41/10

         KOMMISSIONENS GENNEMFØRELSESFORORDNING (EU) 2016/225
   af 17. februar 2016
   om fastsættelse af den maksimale produktmængde pr. medlemsstat og af perioden for indgivelse af ansøgninger om ekstraordinær støtte til privat oplagring af resterende uudnyttede mængder af visse oste, der er omfattet af Kommissionens delegerede forordning (EU) 2015/1852
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1),
   under henvisning til Kommissionens delegerede forordning (EU) 2015/1852 af 15. oktober 2015 om midlertidig ekstraordinær støtte til privat oplagring af visse oste og om forudfastsættelse af støtten (2), særlig artikel 15, og
   ud fra følgende betragtninger:

               (1)

               Ved Kommissionens delegerede forordning (EU) 2015/1852 blev der indført en midlertidig ekstraordinær støtteordning for privat oplagring af visse oste, og støttebeløbet blev forudfastsat.

               (2)

               I artikel 4, stk. 3, i forordning (EU) 2015/1852 er den 15. januar 2016 fastsat som sidste frist for indgivelse af støtteansøgninger.

               (3)

               Irland, Frankrig, Italien, Litauen, Nederlandene, Finland, Sverige og Det Forende Kongerige har meddelt Kommissionen, at de fortsat ønsker at gøre brug af støtteordningen for privat oplagring.

               (4)

               En mængde på 68 123 ton forblev uudnyttet efter den 15. januar 2016. Det er derfor hensigtsmæssigt, at denne mængde gøres tilgængelig for de medlemsstater, der har meddelt, at de fortsat ønsker at gøre brug af støtteordningen for privat oplagring, og at mængden fordeles mellem medlemsstaterne, idet der tages hensyn til de mængder, medlemsstaterne ansøgte om støtte til frem til den 15. januar 2016.

               (5)

               Der bør fastsættes en ny periode for indgivelse af støtteansøgninger.

               (6)

               Bestemmelserne om gennemførelsen af støtteordningen for privat oplagring af visse oste, der er fastsat i Kommissionens delegerede forordning (EU) 2015/1852, bør finde tilsvarende anvendelse på gennemførelsen af den ordning, der indføres ved denne forordning —

         VEDTAGET DENNE FORORDNING:
   Artikel 1
   Genstand
   Den maksimale produktmængde pr. medlemsstat, der gør brug af den midlertidige ekstraordinære støtteordning til privat oplagring af de resterende uudnyttede mængder af visse oste, jf. Kommissionens delegerede forordning (EU) 2015/1852, er fastsat i bilaget til denne forordning.
   De bestemmelser, der er fastsat i Kommissionens delegerede forordning (EU) 2015/1852 om gennemførelsen af ordningen, finder tilsvarende anvendelse på de mængder, der er fastsat i bilaget til denne forordning.
   Artikel 2
   Støtteansøgninger
   Der kan indgives støtteansøgninger fra datoen for denne forordnings ikrafttræden. Sidste frist for indgivelse af ansøgninger er den 30. september 2016.
   Artikel 3
   Ikrafttræden
   Denne forordning træder i kraft på tredjedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 17. februar 2016.

            På Kommissionens vegne

         Jean-Claude JUNCKER

            Formand

      (1)  EUT L 347 af 20.12.2013, s. 671.

      (2)  EUT L 271 af 16.10.2015, s. 15.

      BILAG

                  Medlemsstat

                  Maksimal mængde
                  (i ton)

                  Irland

                  4 127

                  Frankrig

                  6 340

                  Italien

                  27 025

                  Litauen

                  2 616

                  Nederlandene

                  16 526

                  Finland

                  694

                  Sverige

                  2 126

                  Det Forenede Kongerige

                  8 669

                  I alt

                  68 123


title: Kommissionens gennemførelsesforordning (EU) nr. 224/2013 af 6. marts 2013 om registrering af en betegnelse i registret over beskyttede oprindelsesbetegnelser og beskyttede geografiske betegnelser (Kitkan viisas (BOB)]

text:
               15.3.2013

               DA

               Den Europæiske Unions Tidende

               L 72/5

         KOMMISSIONENS GENNEMFØRELSESFORORDNING (EU) Nr. 224/2013
   af 6. marts 2013
   om registrering af en betegnelse i registret over beskyttede oprindelsesbetegnelser og beskyttede geografiske betegnelser (Kitkan viisas (BOB)]
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 1151/2012 af 21. november 2012 om kvalitetsordninger for landbrugsprodukter og fødevarer (1), særlig artikel 52, stk. 2, og
   ud fra følgende betragtninger:

               (1)

               Forordning (EF) nr. 1151/2012 trådte i kraft den 3. januar 2013. Forordningen ophæver og erstatter Rådets forordning (EF) nr. 510/2006 af 20. marts 2006 om beskyttelse af geografiske betegnelser og oprindelsesbetegnelser for landbrugsprodukter og fødevarer (2).

               (2)

               I henhold til artikel 6, stk. 2, i forordning (EF) nr. 510/2006 er Finlands ansøgning om registrering af betegnelsen »Kitkan viisas« blevet offentliggjort i Den Europæiske Unions Tidende
                   (3).

               (3)

               Da Kommissionen ikke har modtaget indsigelser, jf. artikel 7 i forordning (EF) nr. 510/2006, bør denne betegnelse registreres —

         VEDTAGET DENNE FORORDNING:
   Artikel 1
   Betegnelsen i bilaget til denne forordning registreres herved.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 6. marts 2013.

            På Kommissionens vegne For formanden

         Dacian CIOLOȘ

            Medlem af Kommissionen

      (1)  EUT L 343 af 14.12.2012, s. 1.

      (2)  EUT L 93 af 31.3.2006, s. 12.

      (3)  EUT C 136 af 11.5.2012, s. 13.

      BILAG
      Landbrugsprodukter bestemt til konsum, som er opført i traktatens bilag I:

         Kategori 1.7.   Fisk, bløddyr, skaldyr, ferske, og produkter på basis heraf

      FINLAND
      Kitkan viisas (BOB)